CELEX: C2004/190/07
Language: el
Date: 2004-07-24 00:00:00
Title: Υπόθεση C-200/04: Αίτηση έκδοσης προδικαστικής αποφάσεως, που υπεβλήθη με διάταξη του Bundesfinanzhof που εξεδόθη στις 18 Μαρτίου 2004, στο πλαίσιο της διαφοράς μεταξύ του Finanzamt Heidelber και του iSt international Sprach- und Studienreisen GmbH

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/5
            
         Αίτηση έκδοσης προδικαστικής αποφάσεως, που υπεβλήθη με διάταξη του Bundesfinanzhof που εξεδόθη στις 18 Μαρτίου 2004, στο πλαίσιο της διαφοράς μεταξύ του Finanzamt Heidelber και του iSt international Sprach- und Studienreisen GmbH
   (Υπόθεση C-200/04)
   (2004/C 190/07)
   Με διάταξη της 18ης Μαρτίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 5 Μαΐου 2004, το Bundesfinanzhof υπέβαλε προς το Δικαστήριο, στο πλαίσιο της διαφοράς μεταξύ του Finanzamt Heidelber και του iSt international Sprach- und Studienreisen GmbH το ακόλουθο προδικαστικό ερώτημα:
   Ισχύει το ειδικό καθεστώς των πρακτορείων ταξιδίων του άρθρου 26 της οδηγίας 77/388/EΟΚ (1) και για τον κύκλο εργασιών ενός διοργανωτή των αποκαλουμένων προγραμμάτων φοιτήσεως σε σχολεία και κολέγια της αλλοδαπής («High-School-Programmen» και «College-Programmen») με διαμονή τριών έως δέκα μηνών στην αλλοδαπή, τα οποία προσφέρονται στους μετέχοντες ιδίω ονόματι και για την εκτέλεση των οποίων χρησιμοποιούνται οι υπηρεσίες άλλων υποκειμένων στον φόρο;
   
      (1)  ΕΕ L 145, σ. 1.